Мы махуэхэм
Бадзэуэгъуэм и 2, щэбэт
Днепр псым и дунейпсо махуэщ
Кооперативхэм я дунейпсо махуэщ
Спорт журналистым и дунейпсо махуэщ. 1924 гъэм бадзэуэгъуэм и 2-м къызэрагъэпэщащ спортым тетхыхь журналистхэм я дунейпсо зэгухьэныгъэр.
Уфологым и дунейпсо махуэщ
Азербайджаным и полицэм и лэжьакIуэхэм я махуэщ
1556 гъэм пащтыхь Грозный Иван Астрахань Урысей къэралыгъуэм хигъэхьащ икIи Астрахань хъаныгъуэр икъутэжащ.
1860 гъэм къызэрагъэпэщащ Владивосток кхъухь тедзапIэр. Иджыпсту ар УФ-м и Приморскэ крайм и къалащхьэщ.
1964 гъэм «Къэббалъкъгаз» трестыр къызэрагъэпэщащ.
1975 гъэм Ростов — Владикавказ гъущI гъуэгум мафIэгухэм щызекIуэу щIадзащ.
1976 гъэм Вьетнам Социалист Республикэр къызэрагъэпэщащ, Ищхъэрэ, Ипщэ Вьетнамхэр зэгуагъэхьэ- ри. И къалащхьэ Сайгон и цIэр Хошимину зэрахъуэкIащ.
1990 гъэм къызэIуахащ КПСС-м и иужьрей, ХХVIII, съездыр. Ар бадзэуэгъуэм и 13 пщIондэ екIуэкIащ.
Урысей усакIуэшхуэ Пушкин Александр и анэ Пушкинэ (Ганнибал)Надеждэ къызэралъхурэ илъэс 241-рэ ирокъу.
Шэрджэс усакIуэ Гъуэщокъуэ Хъусин къызэралъхурэ илъэси 103-рэ ирокъу.
УэрэджыIакIуэ, УФ-м щIыхь зиIэ и артисткэ Гурцкая Дианэ и ныбжьыр илъэс 38-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 23 — 25-рэ, жэщым градус I7 — 19 щыхъунущ.
Бадзэуэгъуэм и 3, тхьэмахуэ
ГИБДД-м (ГАИ-м) и лэжьакIуэхэм я махуэщ. ЦIыхубэ комиссархэм я советым ищIа унафэм ипкъ иткIэ 1936 гъэм бадзэуэгъуэм и 3-м къызэрагъэпэщащ ГАИ-р.
Къэрэшей-Шэрджэс Республикэм щыпсэу лъэпкъхэм я зэкъуэтыныгъэм и махуэщ
Беларусь Республикэм и щхьэхуитыныгъэм и махуэщ
1700 гъэм Константинополь щызэращIылIа мамырыгъэ зэгурыIуэныгъэм ипкъ иткIэ, Iузэв (Азов) и Iэгъуэблагъэхэри щIыгъуу (Таганрог, Павловск, Миус) Урысейм и щIыналъэ хъуащ.
1841 гъэм инджылыз астроном Адамс Джон хэIущIыIу ищIащ Нептун планетэр къызэригъуэтам теухуа хъыбар.
1885 гъэм Бенц Карл къигупсыса автомобилыр игъэунэхуащ, абы и зэфIэкIыр зыхуэдэри цIыхухэм яригъэлъэгъуащ. Иджы ар дуней псом щыцIэрыIуэ Мерседес-Бенц автомобиль лъэщырщ.
1916 гъэм Лондон щызэхэтащ «Титаник» кхъухьыр щIыщIилъэфар зи зэраныр щызэхагъэкI судыр.
1928 гъэм дунейм щыяпэу США-м ящэу щыщIадзащ япэ телевизорхэр. Зым доллар 75-рэ и уасэт.
1944 гъэм Минск къалэр нэмыцэ-фашист зэрыпхъуакIуэхэм къыIэщIагъэкIыжащ.
1957 гъэм СССР-м и Совет Нэхъыщхьэм и Президиумым и УказкIэ Къэбэрдей-Балъкъэрым Ленин орденыр етIуанэу къыхуагъэфэщащ.
1991 гъэм РСФСР-м и Совет Нэхъыщхьэм унафэ къищтащ Адыгей, Къэрэшей-Шэрджэс, Горно-Алтай, Хакассие автоном областхэр Адыгэ Республикэ, Къэрэшей-Шэрджэс Республикэ, Алтай Республикэ, Хакасия Республикэ жиIэу зэхъуэкIыным теухуауэ.
1996 гъэм Ельцин Борис УФ-м и Президент къулыкъум етIуанэ пIалъэми тетыну хахыжащ.
США-м щыщ актёр, режиссёр, продюсер икIи сценарист Круз Том и ныбжьыр илъэс 54-рэ ирокъу.
Актёр, УФ-м и цIыхубэ артист Серебряков Александр и ныбжьыр илъэс 52-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 21 — 24-рэ, жэщым градус 16 — 19 щыхъунущ.
Бадзэуэгъуэм и 4, блыщхьэ
США-м и лъэпкъ гуфIэгъуэщ — я щхьэхуитыныгъэм и махуэщ. 1776 гъэм Iэ традзащ США-р зыми и унафэ зэрыщIэмытыр щIэзыгъэбыдэ Декларацэм.
Латвием журтхэм щыкIэлъызэрахьа цIыхугъэншагъэм хэкIуэдахэм я фэеплъ махуэщ. 1941 гъэм бадзэуэгъуэм и 4-м Ригэ нэмыцэхэм щагъэсащ журтхэм я тхьэелъэIупIэхэр, абы екIуэлIахэри зэрыщIэсу.
1848 гъэм Маркс Карлрэ Энгельс Фридрихрэ я «Коммунист партым и манифест» лэжьыгъэр къыдэкIащ.
1946 гъэм Кёнигсберг къалэм и цIэр Калиниград жиIэу зэрахъуэкIащ.
1957 гъэм цIыху къызэрырашэкI «Ил-18» кхъухьлъатэ лIэужьыгъуэр япэу уэгум ихьащ.
2007 гъэм Дунейпсо Олимп комитетым Гватемалэм щригъэкIуэкIа 119-нэ сессием унафэ къыщащтащ 2014 гъэм щIымахуэ Олимп джэгухэр Сочэ щегъэкIуэкIыным теухуауэ.
Британием щыщ геодезист, Индием и щIыналъэм и топографие сурэтыр зыщIа, Джомолунгмэ бгым и лъагагъыр япэу къэзыхута Эверест Джордж къызэралъхурэ илъэс 226-рэ ирокъу. Дунейм и къурш нэхъ лъагэ дыдэм абы и цIэр щIыфIащари а лэжьыгъэшхуэрщ.
СССР-м и цIыхубэ артист Мкртчян Фрунзик къызэралъхурэ илъэс 86-рэ ирокъу.
Убыххэм я дзэпщ цIэрыIуэу щыта, Кавказ зауэм и лIыхъужь Бэрзэдж Дэгумыкъуэ Хьэжы-Исмэхьил къызэралъхурэ илъэс 250-рэ ирокъу.
Совет Союзым и ЛIыхъужь Къардэн Къэбард къызэралъхурэ илъэс 96-рэ ирокъу.
Тележурналист Жэман Мадинэ къыщалъхуа махуэщ.
Дунейм бэнэкIэ хуитымкIэ и чемпион Бажэ Заудин и ныбжьыр илъэс 41-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 22 — 25-рэ, жэщым градус 15 — 19 щыхъунущ.
